# Sandy Cheeks

Sandra Olivia "Sandy" Cheeks (=Galtes) és un personatge femení de la sèrie Bob Esponja i li dona veu Carolyn Lawrence. És nativa de Texas, i el fet d'ésser un animal terrestre i no aquàtic sovint té importància en l'argument dels capítols. És amiga de Patrick, Calamard i Bob Esponja. Sandy malgrat ser un dels personatges més forts i valents de la sèrie, és relativament petita. Gairebé sempre va dret sobre dues potes com un humà, igual que la majoria de personatges de la sèrie. Sandy té un coll llarg i un cap gran. Fidel a la realitat, els creadors la representen coberta totalment de pèls. El pelatge és predominantment de color marró, amb un rotgle de pell de color marró clar en el seu tors. En l'episodi "La supervivència dels idiotes", la zona de pell és fosca al pit. Més endavant en l'episodi, tots els pèls estan afaitats. Possiblement a causa d'això, porta un abric de pell a "Algú a la cuina amb Sandy". En aquest episodi, el seu pelatge torna a créixer. Té pèls reals en episodis posteriors. Com un animal terrestre, ha d'usar un vestit i un casc especial per respirar i viure sota l'aigua. De vegades es diu un "vestit espacial". A la primera temporada, la cua de Sandy no era visible quan portava el vestit espacial. No obstant això, en les següents temporades, la cua de Sandy seria mostrada onejant a través d'un petit orifici en la part posterior. En l'episodi de "Sandy, Bob Esponja i el cuc", la seva cua és menjada per un cuc-bou d'Alaska, però la recupera i se la lliga darrere de nou. Sota el vestit espacial i quan ella està fora de l'aigua, gairebé sempre vesteix un vestit de bany biquini morat i verd i una faldilla curta. Portava un sostenidor i les calces sota l'abric de pell en "Algú a la cuina amb Sandy". Sandy té una casa feta d'un plàstic resistent a la pressió de l'aigua, similar a un iglú en forma i es refereix a ella com la "cúpula de l'arbre". dins d'ella, hi ha un ecosistema de plantes i arbres, creant l'hàbitat normal d'un esquirol en terra. En els episodis Texas i La supervivència dels idiotes, es revela que ella pot accionar un interruptor que tanca la cúpula amb metall per mantenir a la gent fora quan prefereix estar sola. Cada vegada que Bob Esponja visita Sandy a la cúpula, porta un casc d'aigua (un casc transparent ple d'aigua) a l'interior per evitar la deshidratació.

## Paper a Bob Esponja

Sandy és amiga de Bob Esponja i Patrick. Ella té un gran coneixement de karate i és l'espàrring de Bob Esponja. Aiximateix és una científica i inventora que va ser contractada per una fundació de ximpanzés per investigar Fons de bikini.
Malgrat les afirmacions dels creadors del xou que Bob Esponja és "una cosa asexual", en diverses ocasions Bob Esponja té sentiments romàntics per Sandy, exemples on Bob Esponja li porta flors. Bob Esponja es mostra també tirant floretes a Sandy amb freqüència. En l'episodi "Pantalons trencats", Bob Esponja es posa gelós quan Larry la llagosta tracta d'emportar-se Sandy per passar l'estona, i en el mateix episodi de Bob Esponja canta una cançó dedicada a "Sandy del seu cor". El 6 de novembre de 2009, un especial d'una hora titulat "Truth or Square" es va emetre per commemorar el desè aniversari de la sèrie, en què ella i Bob Esponja treballaven en una obra de teatre en la qual llur relació acaba en casament.
En el videojoc basat en la sèrie de Bob Esponja: L'empleat del mes, Bob Esponja té un gran pòster de Sandy en biquini en el seu armari personal a la cuina del Crustaci Cruixent. Sospira i diu romànticament "Sandy Cheeks, mirar-me-la em fa somriure", quan el jugador fa clic sobre la imatge.

## Enllaços externs

* Sandy Cheeks official profile at Nick.com Arxivat 2011-08-16 a Wayback Machine.

## Referències

* 1 2 3 «Sandy from SpongeBob SquarePants». Nick.com. Arxivat de l'original el 2011-08-16. [Consulta: 19 maig 2011].
* ↑ «Newspoint.CC Den ganzen Tag SpongeBob Schwammkopf» (en alemany). Arxivat de l'original el 2011-05-07. [Consulta: 19 maig 2011].
* ↑ SpongeBob SquarePants: Employee of the Month